
Elfed:	Pa un yw dy lun di, Gareth?
Gareth:	Hwn.
Elfed:	Wir?  (yn chwerthin)
Gareth:	Paid chwerthin am fy mhen i, Elfed!
Elfed:		Ond rwyt ti’n edrych mor ddoniol, w!
Gareth: 	Dim ond chwech oed dw i yn y llun, chwarae teg. Pa un yw    dy un di, ’te?
Elfed:		Hwnna sy ar y wal yn barod  - ar bwys llun y bòs.
Gareth:	O ie . . . dwyt ti ddim wedi newid llawer, chwaith, Elfed!
Elfed:		Diolch yn fawr!
Gareth:	Beth yw enw’r ci sy’n eistedd ar dy bwys di?
Elfed:		Pero. Fy nghi cyntaf. Ches i erioed gi gwell na fe. Ges i fy magu ar fferm, ti’n gweld, ac roedd Pero’n tueddu i fy nilyn o gwmpas o fore gwyn tan nos.
Gareth:	’Na braf. Beth am y fferm, ’te? Ydy’r lle wedi newid neu ydy e’n dal i fod yn debyg?
Elfed: 	Dyw e ddim yr un peth yn union. Mae ffordd osgoi wedi dod y tu ôl i’r ffermdy nawr.
Gareth:	Mae hynny wedi newid pethau, siŵr o fod.
Elfed:	Ydy, ydy . . . a symudodd fy rhieni llynedd, i fyngalo yn y dre’.
Gareth:	Oes hiraeth arnat ti am y fferm, ’te?
Elfed:	Oes, mae hiraeth arna i am y lle, ond nid am y gwaith!

